Բրոմանս

Բրոմանս (անգլ.՝ bro «եղբայր, բարեկամ» + romance «հարաբերություններ»), երկու կամ ավելի տղամարդկանց միջև նուրբ, ոչ սեռական բարեկամական հարաբերություններ։ Դրանք բացառապես սերտ հոմոսոցիալական հարաբերություններ են, որոնք գերազանցում են սովորական տղամարդկային ընկերության հարաբերությունների մակարդակը, և աչքի են ընկնում հատկապես հուզական մտերմության բարձր մակարդակով։
Այս հայեցակարգի ի հայտ գալը կապում են հասարակության աճող բացության և գենդերային ու սեռական սահմանափակումների վերանայման ընդհանուր միտման հետ։


== Ստուգաբանություն ==
bromance բառը ծագում է անգլերեն bro (brother-ի խոսակցական տարբերակ - եղբայր) և romance (սիրավեպ, ռոմանտիկ հարաբերություններ) բառերից։ Եզրույթը հորինել է սքեյթբորդինգի մասին «Big Brother Magazine» ամսագրի խմբագիր Դեյվ Քարնին 1990-ական թվականներին։ Նա օգտագործել է այս բառը մի քանի դեպքերում՝ նկարագրելու միասին շատ ժամանակ անցկացրած սքեյթբորդիստների միջև ստեղծված հարաբերությունները։


== Բնութագիր ==
Բրոմանսի ժամանակակից հանգամանքները տարբերում են այն հոմոսոցիալական պրակտիկայի և պատմական ռոմանտիկ ընկերության այլ երևույթներից։ Արիստոտելի դասական տրակտատը բարեկամության մասին, որը գրվել է մ.թ.ա. մոտ 300 թվականին, հաճախ համարվում է բրոմանսի նախատիպը․ 
 Արևմուտքի պատմության մեծ մասում տղամարդկանց նախանձախնդիր ընկերության բազմաթիվ հայտնի օրինակներ կան, և այդպիսի հարաբերությունները նույնպես սովորական են եղել։ 19-րդ դարի վերջին ֆրեյդիզմի տարածումը և հոմոսեքսուալ հարաբերությունների մեջ կասկածվելու վախը հանգեցրել են նրան, որ հետերոսեքսուալները ձգտում էին խուսափել արտահայտված սիրո դրսևորումներից։
Ընկերության և առնականության ոլորտի հետազոտողները պարզել են, որ 1970-ական թվականներին ֆեմինիստուհի մայրերի ընտանիքներում մեծացած տղամարդկանց վերջին սերունդներն էմոցիոնալ առումով ավելի բաց և արտահայտիչ են։ Բացի այդ, նրանք ավելի քիչ մտավախություն ունեն նույնասեռականության հետ կապված, ուստի իրենց ավելի կոմֆորտ են զգում՝ հետազոտելով այլ տղամարդկանց հետ խորը ընկերական հարաբերությունները։ Ամերիկացի գիտնականների անցկացրած հետազոտությունները ցույց են տալիս, որ «տղամարդկության ավանդական պատկերացումներից» հրաժարվելու միտումն առավել տարածված է անգլո-սաքսոնական ծագում ունեցող տղամարդկանց շրջանում և ամենաքիչը՝ Աֆրիկայից ներգաղթյալների շրջանում։ Բացի այդ, գիտնականները պարզել են, որ նրանք, ովքեր վճռականորեն աջակցում են «տղամարդկության ավանդական պատկերացումներին», առավել հակված են ալեքսիթիմիային։
Բրոմանսի վրա ազդող մեկ այլ գործոն է համարվում այն, որ տղամարդիկ սկսել են ամուսնանալ ավելի ուշ տարիքում։ 2010 թվականի մարդահամարի տվյալներով՝ առաջին անգամ ամուսնացած տղամարդու միջին տարիքը 28 տարեկանն է՝ 1960 թվականի 23-ի համեմատությամբ։ Գիտնականները նաև պարզել են, որ բարձրագույն կրթություն ունեցող տղամարդիկ ամուսնությունից առաջ սպասում են, թե երբ կլրանա 30 տարին։
Տղամարդկանց ընկերությունը հաճախ հիմնված է համատեղ գործունեության վրա՝ ներառյալ գեյմինգը, երաժշտական գործիքներ նվագելը, շոփինգը, ծխելը, խարույկի շուրջ զրույցները, ֆիլմերի դիտումը, ձկնորսությունը, տարբեր սպորտային միջոցառումները, մոլախաղերը, սպիրտային խմիչքների օգտագործումը և հոգեդելիկ նյութերի օգտագործումը։ Էմոցիաների փոխանակումը (որը կանանց ընկերության սովորական դրսևորում է) նույնպես կարելի է համարել համատեղ գործունեության տեսակ։


== Հայտնի մարդիկ ==
Հայտնի մարդկանց զգալի մասը հարաբերություններ է ունեցել, որոնց դեպքում կիրառելի է բրոմանս հասկացությունը։
Բեն Աֆլեքը և Մեթ Դեյմոնը հաճախ համարվում են որպես «բրոմանսի ռահվիրաներ շոու բիզնեսի պատմության մեջ»։


== Տես նաև ==
Ռոմանտիկ ընկերություն
Բադի մուվի
Ընկերություն


== Ծանոթագրություններ ==